joelniklaus/EU_Wikipedias huggingface dataset:
Vårt Land

Vårt Land on valtakunnallinen norjalainen kristillinen päivälehti, joka ilmestyy Oslossa. Lehti on perustettu vuonna  1945, ja perustajiin kuului muun muassa Ronald Fangen. Vuonna 2016 lehden levikki oli 22 864. Lehti on puolueeton kielellisesti, ja siinä on artikkeleita molemmilla Norjassa käytettävillä kielimuodoilla.

Vårt Land on Swedmedian kautta ruotsalaisen valtakunnallisen kristillisen lehden Dagenin osaomistaja.

Vastaavia päätoimittajia
Bjarne Høye (1945–1967)
Håkon Fredrik Breen (1969–1973)
Thor Bjarne Bore ja Gisle Hollekim (1974–1983)
Hans Erik Matre ja Gisle Hollekim (1983–1985)
Hans Erik Matre ja Helge Kjøllesdal (1985–1989)
Åge Petter Christiansen ja Helge Kjøllesdal (1989–1990)
Åge Petter Christiansen ja Erling Rimehaug (vt.) (1990–1991)
Helge Simonnes ja Helge Kjøllesdal (vt.) (1991–)
Helge Simonnes ja Jon Magne Lund
Helge Simonnes (–2016)
Åshild Mathisen (2016–)

Levikki
Vårt Landin nettolevikki:

Lähteet

Aiheesta muualla

Norjalaiset sanomalehdet
Kristillinen media
Suuria unelmia

Suuria unelmia on vuonna 2017 julkaistu kirja.

Kirja kertoo kymmenen julkisuuden henkilön tarinasta kuinka he saavuttivat omat unelmansa. Kirja on suunnattu erityisesti nuorille, miten omat unelmat voi toteuttaa. Kirjassa nousevat erityisesti esille unelmointi, rohkeus, uskallus, itseluottamus, odotukset, motivaatio, itsetunto, tahto, kunnianhimo sekä sinnikkyys. Kirjassa esitellään Jenni Vartiaisen, Jaajo Linnonmaan, Robinin, Cheekin, Elastisen, Peetu Piiroisen, Kiira Korven, Samu Haberin, Roope Hintzin sekä Tuija Pehkosen tarinat siitä miten he saavuttivat unelmansa. Kirjan kuvat ovat olleet myös osaa Suuria unelmia -valokuvanäyttelyä. Kirjan valokuvat ottanut Anthony Upaud on itse kasvanut SOS-lapsikylän sijaiskodissa ja kirja on näin osa SOS-lapsikylän Suuria unelmia -kampanjaa. Osa kirjan tuotoista lahjoitetaan SOS-lapsikylälle.

Lähteet 
 http://www.adlibris.com/fi/kirja/suuria-unelmia-9789527054499
 https://www.sos-lapsikyla.fi/ajankohtaista/tiedotteet/2017/suuria-unelmia-kirjassa-julkkikset-kannustavat-nuoria-unelmoimaan/ 

Suomalaiset kirjat
Vuoden 2017 kirjat
Christiansen

Christiansen tai Kristiansen on muun muassa seuraavien henkilöiden sukunimi:

 Anders Christiansen (s. 1990), tanskalainen jalkapalloilija
 Arne Christiansen (1925–2007), tanskalainen poliitikko ja ministeri
 Godtfred Kirk Christiansen (1920–1995), tanskalainen yritysjohtaja, Lego-palikoiden keksijä
 Einar Christiansen (1861–1939), tanskalainen kirjailija
 Elin Kristiansen (s. 1968), norjalainen ampumahiihtäjä
 Gro Marit Istad-Kristiansen (s. 1978), norjalainen ampumahiihtäjä
 Henning Christiansen (1932–2008), tanskalainen säveltäjä ja kuvataiteilija
 Idar Kristiansen (1932–1985), norjalainen kirjailija
 Ingrid Kristiansen (s. 1956), norjalainen kestävyysjuoksija
 Isobel Christiansen, Izzy Christiansen (s. 1991), englantilainen jalkapalloilija
 Jesper Christiansen (s. 1978), tanskalainen jalkapalloilija
 Kim Christiansen (s. 1976), norjalainen lumilautailija ja maailmanmestari
 Nanna Christiansen (s. 1989), tanskalainen jalkapalloilija
 Ole Kirk Christiansen (1891–1958), tanskalainen yritysjohtaja, Lego-yhtiön perustaja
 Sigurd Christiansen (1891–1947), norjalainen kirjailija
 Sofie Kirk Kristiansen (s. 1976), tanskalainen perijätär ja miljardööri
 Sven Erik Kristiansen, Maniac (s. 1967), norjalainen laulaja
 Thomas Christiansen (s. 1973), espanjalais-tanskalainen jalkapalloilija ja valmentaja
 Tiril Sjåstad Christiansen (s. 1995), norjalainen freestylehiihtäjä
 Tomm Kristiansen (1950–2022), norjalainen toimittaja ja kirjailija
 Tommy Kristiansen (s. 1989), norjalainen jääkiekkoilija
 Veronica Kristiansen (s. 1990), norjalainen käsipalloilija
 Vetle Sjåstad Christiansen (s. 1992), norjalainen ampumahiihtäjä
 Øystein Kristiansen (s. 1975), norjalainen suunnistaja ja maailmanmestari
Lantasalpietari

Lantasalpietaria valmistettiin ennen kaliumnitraatin teollista valmistamista silloin kun kaliumnitraatin louhinta ei tullut kyseeseen. Laidunkarjan tuottamat lantakasat olivat huomattava lantasalpietarin raaka-ainelähde. Bakteerit hapettavat hajoavan eläinlannan urean, ammoniakin ja muut typpipitoiset aineet, minkä seurauksena muodostuu nitraatteja. Esimerkiksi Suomen Pohjanmaalla on ainakin jo 1500-luvulla valmistettu kruunun määräyksestä lantasalpietaria.  Lantasalpietaria tarvittiin sodankäynnissä mustaruudin välttämättömänä ainesosana.

Lantasalpietari valmistettiin maatuneesta voimakkaasta eläinlannasta kiehuvalla vedellä uuttamalla, puhdistamalla ja väkevöimällä. 1500-luvulla Ruotsi pyrki saamaan sodankäyntiin omavaraisuutta. Ruudin ainesosista omavaraisia oltiin puuhiilen ja rikin osalta mutta salpietari oli ostotavaraa. Salpietarikeittämöitä perustettiinkin runsaasti Ruotsi-Suomen alueelle jopa Suomeen painottuen. Lantasalpietarinkeitosta tehtiin myös alamaisille veronomainen rasite.

Lantasalpietarin valmistuksen historia 

1500-luvulla Ruotsin kruunu pyrki turvaamaan sodankäynnissä tarvittavan ruudin saannin. Ruudin ainesosista puuhiiltä oli runsaasti saatavilla ja rikkiä kruunu sai Taalainmaan rikkikiisukaivoksista. 
Ensimmäisistä Suomalaisista lantasalpietarin keittolaitoksista on merkintää 1530-luvulta Turusta  ja Ahvenanmaalta. Kustaa Vaasa määräsi vuonna 1539 lisää salpietarikettämöitä perustettavaksi Viipuriin, Savonlinnaan, Hämeenlinnaan ja Kyminkartanoon.
Vuonna 1546 Mikael Agricola kuvasi kirjoituksissaan salpietarin valmistusta kuivasta ja lihavasta maasta, poltetun kalkin ja tuhkan kanssa vedellä uuttamalla ja uutos haihduttamalla kuiviin. 

Kruunu luopui Suomessa salpietarin keitosta vuonna 1801. Tällööin salpietarin valmistusvastuu sälytettiin tilallisille. Verosuoritus oli puoli leiviskää manttaalia kohden.

Lantasalpietarin keitto 

Lantasalpietari valmistettiin maatuneesta voimakkaasta eläinlannasta kiehuvalla vedellä uuttamalla. Uutos suodatettiin ja väkevöitettiin useita kertoja. Tämän jälkeen kerätty ruskea liuos haihdutettiin keittämällä vesi pois isoissa padoissa. Yhden erän uuttaminen kesti noin 10-12 tuntia ja useiden uutoserien keittäminen useita päiviä, jopa viikkoja. Keitolla aikaansaatu raakasalpietari vielä puhdistettiin ruokasuolasta ja humuksesta liuottamalla raakatavara kuumaan veteen, suodattamalla ja suodos kiteyttämällä. Näin saatu puhdistettu lantasalpietari vielä sulatettiin ja valettiin tarpeiden mukaisiksi levyiksi käyttöä ja varastointia varten. 

Ruudinvalmistuksen välituotteeksi valmistuneet salpietarilevyt toimitettiin ruutimyllyihin joissa varsinainen ruuti valmistettiin.   

Salpietarin keitto ruudinvalmistukseen päättyi 1850-luvulla. Tällöin valtio lopetti kotimaisen salpietarinkeiton tukemisen ja poisti tuontisalpietarilta tullimaksun. Näin Itä-Intian ja Chilen tuontisalpietari syrjäytti kotimaisen tuotannon.

Lähteet

Viitteet

Aiheesta muualla 
PubChem: Potassium nitrate 
KEGG: Potassium nitrate 

Räjähdysaineet
Nitraatit
Kaliumyhdisteet
Maunulan ala-asteen koulu

Maunulan ala-asteen koulu on Helsingin Maunulassa sijaitseva koulu, jossa on luokat 1–6. Koulussa on tavallisten luokkien lisäksi englanninkielisiä luokkia. Englanninkielisille luokille pääsee soveltuvuuskokeella. Koulussa on noin 500 oppilasta. Koulurakennuksessa toimii myös ruotsinkielinen koulu.

Maunula
Helsingin peruskoulut
Yhdysvaltain avoin tennisturnaus 2017 – sekanelinpeli

Laura Siegemund ja Mate Pavić olivat puolustava mestaripari, mutta Siegemund ei osallistunut turnaukseen tänä vuonna. Pavić pelasi Andreja Klepačin kanssa.

Martina Hingis ja Jamie Murray voittivat turnauksen.

Sijoitetut pelaajat 

  Martina Hingis /  Jamie Murray (mestarit)
  Sania Mirza /  Ivan Dodig (1. kierros)
  Chan Hao-ching /  Michael Venus (loppuottelu)
  Tímea Babos /  Bruno Soares (puolivälierät)
  Casey Dellacqua /  Rajeev Ram (1. kierros)
  Andrea Hlaváčková /  Édouard Roger-Vasselin (1. kierros)
  Gabriela Dabrowski /  Rohan Bopanna (puolivälierät)
  Lucie Hradecká /  Marcin Matkowski (puolivälierät)

Kaavio

Loppukierrokset

Kaavion yläosa

Kaavion alaosa

Lähteet 
 Main Draw

Yhdysvaltain avoin tennisturnaus 2017
Rauli Ylitalo

Rauli Ylitalo (s. 1983 Jyväskylä) on suomalainen näyttelijä, ohjaaja, tuottaja ja käsikirjoittaja.
Ylitalo esiintyi huhtikuusta 2015 tammikuuhun 2019 Salatuissa elämissä rikosylikonstaapeli Sami Kososen roolissa.

Hän toimi vuosina 2008–2016 Findie ry:n puheenjohtajana. Keväällä 2012 Ylitalo valmistui Humanistisesta ammattikorkeakoulusta, jossa opiskeli kulttuurituotantoa.

Ylitalon ohjauksia ovat muun muassa lyhytelokuvat Rasvainen tiistai (2014) ja Congratulations! You Have a New Match! (2018).

Vuonna 2017 Ylitalon ohjaama Turmion Kätilöiden Dance Panique -musiikkivideo voitti yleisöpalkinnon Oulun Musiikkivideofestivaaleilla.

Filmografia näyttelijänä

Elokuvat

Televiosarjat ja nettisarjat

Lähteet 

Suomalaiset näyttelijät
Suomalaiset elokuvaohjaajat
Suomalaiset käsikirjoittajat
Vuonna 1983 syntyneet
Elävät henkilöt
Desecration

Desecration on brittiläisen death metal -yhtye Vallenfyren EP-levy, joka julkaistiin vuonna 2011 levymerkillä Imperium Productions. Se julkaistiin rajoitettuna, sekä numeroituna 500 kappaleen painoksena.

Painokset:
 1–111: vihreä
 112–341: keltainen
 342–500: musta

Kappaleet 
A-puoli
 

B-puoli

Kokoonpano 
 Gregor Mackintosh – laulu, soolokitara
 Hamish Hamilton Glencross – soolo- ja rytmikitara
 Mully – rytmikitara
 Scoot – basso
 Adrian Erlandsson – rummut

Lähteet 

Vuoden 2011 EP:t
Vallenfyren albumit
Tuomioistuimen riippumattomuus

Tuomioistuimen riippumattomuus on edellytys vallan kolmijako-opin toteutumiselle. Itsenäinen päätösvalta perustuu yleensä voimassa olevaan lainsäädäntöön ja oikeusperiaatteisiin. Tuomioistuin ei ole velvollinen vastaanottamaan neuvoja tai määräyksiä esimerkiksi hallitukselta. Tuomioistuimen riippumattomuuteen liittyy läheisesti myös tuomarin riippumattomuus.

Riippumattomuuteen pyrkiminen toteutetaan eri maissa eri tavoin. Yksi niistä on tuomareiden palkkaaminen pitkäaikaiseen tai elinikäiseen virkasuhteeseen, jotta heillä on vapaus ilman irtisanomisen pelkoa ratkaista oikeusjuttuja vastoin vallalla olevia poliittisia mielipiteitä.

Tuomiovallan haltijan riippumattomuus perustuu Montesquieun esittämään vallan kolmijako-oppiin. Lainkäyttöä ohjaavat vain voimassa olevat oikeussäännöt, ja ratkaisut on pohjattava niihin.

Lähteet
 http://tieteentermipankki.fi/wiki/Oikeustiede:tuomioistuimen_riippumattomuusperiaate

Oikeustiede
Valtiosääntöoikeus
Oikeusfilosofia
Vallan kolmijako
Reborn Games

Reborn Games on suomalainen videopelien kehittäjä, joka on aiemmin tunnettu nimellä Fragment Production.

Pelit 
Fragment Production
 Rescue – Everyday Heroes (2013)
 Rescue – Heroes in action (2015)
 RESCUE 2: Everyday Heroes (2015)

Reborn Games
 Urban Empire (2017)

Lähteet

Aiheesta muualla 
 Yrityksen kotisivut 
 Fragment Production MobyGamesissä 
 Reborn Games MobyGamesissä 

Suomalaiset videopeliyritykset
KS Flamurtari Vlorë

Klubi Sportiv Flamurtari Vlorë on jalkapalloseura Vlorën kaupungista. Seura pelaa kaudella 2017–18 Albanian korkeimmalla sarjatasolla Kategoria superioressa. Flamutari on voittanut kertaalleen Albanian mestaruuden. Tämä tapahtui vuonna 1991.

Lähteet

f
Vuonna 1923 perustetut urheiluseurat
Taktinen äänestäminen

Taktinen äänestäminen tarkoittaa äänen antamista jollekin muulle ehdokkaalle kuin todelliselle suosikilleen.

Taktista äänestämistä käytetään silloin, kun omalla suosikkiehdokkaalla ei ole juuri mahdollisuuksia tulla valituksi. Tässä tilanteessa äänestäjä voi kokea oman suosikkinsa äänestämisen äänen tuhlaamiseksi. Siksi hän äänestää mieluummin siedettävää ehdokasta, jolla on mahdollisuuksia valituksi tulemiseen, estääkseen epämieluisan ehdokkaan valinnan.

Useimmiten taktista äänestämistä esiintyy enemmistövaalitapaa käyttävissä maissa. Vaaleissa on aina oltava enemmän kuin kaksi ehdokasta, jotta taktinen äänestäminen olisi mahdollista.

Katso myös 

 Älykäs äänestäminen

Lähteet

Vaalit
Einari Nieminen

Niilo Einari Nieminen (9. lokakuuta 1925 Vampula – 25. toukokuuta 1996 Huittinen) oli suomalainen agrologi ja poliitikko, joka toimi Keskustan kansanedustajana.

Einari Nieminen valmistui agrologiksi Pienviljelysneuvojaopistosta Hyvinkäältä vuonna 1952 ja työskenteli tämän jälkeen liki 30 vuotta Lännen Tehtaiden palveluksessa. Eduskuntaan Nieminen valittiin Turun läänin pohjoisesta vaalipiiristä vuoden 1972 vaaleissa ja hän toimi kansanedustajana viisi vaalikautta vuoden 1991 vaaleihin saakka, jolloin hän jätti eduskunnan. Koko kansanedustajakautensa ajan Nieminen kuului eduskunnan maa- ja metsätalousvaliokuntaan, jonka puheenjohtajana hän toimi vaalikaudet 1975–1979, 1983–1987 ja 1987–1991. 

Nieminen oli presidentin valitsijamiehenä vuosien 1978 ja 1982 presidentinvaaleissa. Keskustan sisäisessä presidenttiehdokaskilvassa syksyllä 1981 Nieminen kuului Johannes Virolaisen kannattajiin. Vuosina 1965–1980 hän toimi Keskustan Huittisten paikallisosaston ja vuosina 1971–1979 Keskustan Satakunnan piirin puheenjohtajana.

Kotiseudullaan Nieminen toimi Huittisten kunnan-, kauppalan- ja kaupunginvaltuuston puheenjohtajana vuosina 1969–1992. Hän sai kunnallisneuvoksen arvonimen vuonna 1983. Niemisellä oli lukuisia luottamustehtäviä myös politiikan ulkopuolella. Hän kuului mm. 4H-järjestön Satakunnan piirin johtokuntaan, Huittisten Osuuspankin hallintoneuvostoon, Huittisten kirkkovaltuustoon, SLEY:n Huittisten osaston johtokuntaan ja Loimaan kristillisen kansanopiston johtokuntaan. Lisäksi hän toimi Agrologien Liiton puheenjohtajana. Nieminen osallistui jatkosotaan ja sotilasarvoltaan oli reservin ylikersantti.

Nieminen kuoli pitkäaikaisen sairauden murtamana 70 vuoden iässä.

Lähteet

Kansanedustajat
Suomen Keskustan poliitikot
Musta tusina
Huittisten kaupunginvaltuutetut
Turun läänin pohjoinen vaalipiiri
Vuonna 1925 syntyneet
Vuonna 1996 kuolleet
Lasse Aapio

Lasse Aarne Aapio (s. 3. joulukuuta 1958 Helsinki) on suomalainen poliisivirkamies ja juristi, koulutukseltaan oikeustieteen kandidaatti. Hän on johtanut Helsingin poliisilaitosta vuodesta 2014.

Valtakunnansyyttäjä nosti toukokuussa 2018 Aapiota vastaan syytteen virkavelvollisuuden rikkomisesta. Hänen epäillään laiminlyöneen velvollisuutensa valvoa Helsingin poliisin tietolähdetoimintaa vuosina 2012–2013. Aapio pidätettiin poliisipäällikön virastaan oikeusprosessin ajaksi. Häntä oli epäilty virkarikoksista noin kahden vuoden ajan ennen virasta pidättämistä. Helsingin poliisilaitoksen päällikön sijaiseksi nimitettiin apulaispoliisipäällikkö Heikki Kopperoinen ja hänen jälkeensä Poliisihallituksen esikunnan päällikkönä aiemmin toiminut Tomi Vuori.

Kesäkuussa 2019 Helsingin käräjäoikeus hylkäsi Aapion ja muiden syytettyinä olleiden poliisijohtajien syytteet Suomen historian suurimmassa poliisioikeudenkäynnissä. Hylkäämisen perusteena oli se, ettei tietolähteiden rekisteröinnille ollut käräjäoikeuden mukaan lainmukaista menettelytapaa ennen vuotta 2018, joten syytetyt eivät voineet rikkoa virkavelvollisuutta. Syyttäjät aikovat valittaa tuomiosta. Tietolähteiden käyttöön liittyvän tutkintapyynnön tekijä vuonna 2013 oli silloinen sisäministeri Päivi Räsänen.

Syyskuussa 2019 hovioikeus päätti ottaa Aapion virkarikossyytteen käsittelyyn.

Maaliskuussa 2021 Helsingin hovioikeus hylkäsi syytteen.

Lähteet

Vuonna 1958 syntyneet
Suomalaiset juristit
Suomalaiset poliisit
Elävät henkilöt
Ad extirpanda

Ad extirpanda oli paavi Innocentius IV:n antama bulla, paavillinen käskykirje, joka antoi katolisen kirkon inkvisitiolle luvan hankkia harhaoppisina pidetyiltä tunnustus kiduttamalla. Innocentius antoi bullan 15. toukokuuta 1252. Se oli reaktio Lombardiassa tapahtuneeseen paavin asiamiehen murhaan, josta katolinen kirkko syytti etelä-Ranskan kataareja.

Innocentius IV ei aloittanut itse inkvisitiota, mutta antamansa Ad extirpanda mahdollisti sen satoja vuotta kestäneen kiduttamisen. Innocentius asetti joitakin rajoituksia, kuten kidutus piti lopettaa mikäli uhri oli vaarassa kuolla tai menettää jonkin raajoistaan. Lisäksi kidutusta ei saanut käyttää kuin kerran ja sitä ohjaavan inkvisiittorin tuli olla varma epäilystään. Innocentius halusi, ettei kerettiläisiä kohdeltaisi sen paremmin kuin varkaita tai murhaajia, mutta hän piti tunnustamisen hankkimista tärkeänä, sillä tällöin kidutus olisi hänen mukaansa lainmukaista. Hän kuitenkin lisäsi, että "pakon edessä jokainen laki saa väistyä".

Rajoituksista huolimatta katolisen kirkon inkvisitiolaitos kovensi vuosien varrella otteitaan. Vangittujen omaisuus takavarikoitiin katoliselle kirkolle. Kerettiläisiksi epäillyt, jotka eivät tunnustaneet harhaoppisuuttaan ja väittivät olevansa  kristittyjä, vangittiin ja heitettiin tyrmään, jossa he saattoivat virua pitkiä aikoja samalla kun inkvisiittorit keräsivät todisteita heitä vastaan. Esimerkiksi Espanjan inkvisitiolaitos kidutti muun muassa kerettiläisinä pitämiään islamista kristinuskoon kääntyneitä moriskoja herkästi ja välillä myös ilman todisteita. Inkvisiittorit suosivat moriskojen kohdalla kidutusta, koska se näytti olevan ainoa paikka, jossa moriskot sanoivat sen mitä inkvisiittorit halusivat kuulla.

Inkvisition käyttämä strappadon kaltainen kidutuskeino aiheutti usein uhreilleen sijoiltaan menneitä käsivarsia ja murtumia ranteisiin. Toinen paljon käytetty keino oli vesikidutus, jossa penkkiin sidotun uhrin suuhun kaadettiin vettä aiheuttaen tälle tukehtumisen vaaran sekä laajasti turvonneen vatsan. Vaikka kiduttajat pyrkivät välttämään kuolemantuottamista kidutuksen aikana, kidutettavia silti ajoittain kuoli ja lisäksi moni saattoi tehdä itsemurhan joko ennen kidutusta sen pelossa tai jälkeenpäin sen traumatisoimana. Lisäksi monet inkvisition edessä kerettiläisyytensä tunnustaneet teloitettiin valtion toimesta. Teloittamisesta aiheutuneet kustannukset kirkko korvasi valtiolle maksamalla sille osan omaisuudesta, jonka se oli takavarikoinut teloitetulta.

Katolinen kirkko luopui virallisesti kiduttamisesta vasta vuonna 1816.

Lähteet

Inkvisitio
Paavin bullat
Kidutus
Blanka-kirjastot

Blanka-kirjastot on Turunmaan kirjastojen yhteinen kirjastokimppa. Blanka-kirjastoihin kuuluvat Kemiönsaaren kunnankirjasto ja Paraisten kaupunginkirjasto. Kirjastokimppa nimettiin Blankaksi vuonna 1995. Kirjastokimpan nimi viittaa kuningatar Blanka Namurilaiseen.

Vuonna 2017 uutisoitiin Vaski-kirjastojen ja Blanka-kirjastojen yhteenliittymistä koskevista neuvotteluista. Kirjastokimppojen liitokseen ei kuitenkaan päädytty.

Toimipisteet

Kirjastokimppaan kuului kesäkuussa 2021 yhteensä kymmenen toimipaikkaa:

Lähteet

Aiheesta muualla
Kirjastot (visitkimitoon.fi)
Kirjasto - Aukioloajat (pargas.fi)
Suomen kirjastokimpat
Varsinais-Suomi
Muslimikodin yhdyskunta

Muslimikodin yhdyskunta on islamilainen 4. joulukuuta 2008 rekisteröity uskonnollinen yhdyskunta Helsingissä. Yhdyskunnalla on rukoushuone Helsingin Pitäjänmäellä. Vuonna 2016 yhdyskunnassa oli 242 jäsentä. Jäsenistöön kuuluu ainakin marokkolaistaustaisia muslimeja.

Muslimikodin islamilainen uskonoppinut ja hengellinen johtaja on imaami Ahmad Fadil. Fadil on kotoisin Marokosta ja hän tunnustautuu tiukan linjan salafistiksi.

Vuonna 2010 Muslimikodin yhdyskunta esitti oikeusministeriölle lainmuutosta, joka olisi mahdollistanut islamiin perustuvaan sharia-tuomioistuimen perustamista Suomeen ja joka olisi nopeuttanut muslimien avioeroa. Oikeusministeriö torppasi ehdotuksen vuorokaudessa ilmoittamalla,  että avioeroihin sovelletaan Suomen lakia riippumatta siitä, mihin uskontokuntaan puolisot kuuluvat.

Lähteet 

Pitäjänmäki
Islam Helsingissä
Suomen islamilaiset yhdyskunnat
Montrealin tiedekeskus

Montrealin tiedekeskus () on Kanadan Montrealissa, vanhalla satama-alueella toimiva tiedekeskus. Tiedekeskuksen yhteydessä toimii Imax-tekniikkaa hyödyntävä elokuvateatteri, jossa näytettävät tiede-elokuvat ovat näytöksestä riippuen yleensä joko ranskan- tai englanninkielisiä. Tiedekeskus on avoinna päivittäin kello 10-17, joidenkin näyttelyiden tai elokuvaesitysten vuoksi voi olla pidempiä aukiolopäiviä (esimerkiksi CSI-näyttelyn ajan to-la avoinna 21 saakka).

Lähteet

Aiheesta muualla
Kotisivut:Centre des Sciences Montréal  (centredessciencesdemontreal.com), Kotisivut  (montrealsciencecentre.com)

Montrealin rakennukset ja rakennelmat
Tiedekeskukset
Rusotuomipihlaja

Rusotuomipihlaja (Amelanchier lamarckii) on ruusukasvien heimoon ja tuomipihlajien sukuun kuuluva pensas, joka on luultavasti lähtöisin Kanadasta. Lajia viljellään usein koristekasvina puutarhoissa. Se myös risteytyy helposti läheisen sukulaisensa ruotsintuomipihlajan (Amelanchier confusa) kanssa.

Rusotuomipihlaja on 2–3 metrin korkuinen kesävihanta pensas, jonka lehdet ovat 4,5–8,5 senttimetrin pituiset, sahalaitaiset, täysikokoisina pitkulaiset ja tasaleveät. Puhjetessaan lehdet ovat punertavia ja alta valkokarvaisia. Rusotuomipihlajalla on voimakas punainen syysväritys. Kasvin kukinto on nuokkuva harsukukkainen terttu, joka koostuu tavallisesti 8–10 kukasta. Kukassa on viisi valkoista, pitkänmallista, useita kertoja leveyttään pidempää terälehteä. Hedelmä on kypsänä violetinmusta marja.

Lähteet 

Tuomipihlajat
Stellaris (videopeli)

Stellaris on Paradox Interactiven kehittämä ja julkaisema 4X-suurstrategiapeli. Se julkaistiin toukokuussa 2016 Windows-, macOS- ja Linux-alustoille.

Kehitys 
Pelin tuotti Paradox Interactiven alainen Paradox Development Studio. Pelimoottorina käytettiin vuonna 2007 Europa Universalis III -pelissä ensimmäisen kerran käytettyä Clausewitz Engineä.

Pelin kehittäjät ilmoittivat pelin julkaisun jälkeen julkaistavan ilmaisia päivityksiä ja laajennuksia.

Laajennukset

Lähteet

Aiheesta muualla 
 
 Virallinen sivusto 
 Virallinen Wiki  

Linux-pelit
Mac OS -pelit
Windows-pelit
Vuoden 2016 videopelit
Scifipelit
Strategiapelit
Ricardo (jalkapalloilija, 1993)

Ricardo Domingos Barbosa Pereira, tunnetaan nimellä Ricardo tai Ricardo Pereira (s. 6. lokakuuta 1993 Lissabon, Portugali), on portugalilainen jalkapalloilija. Pelipaikaltaan hän on oikea laitapuolustaja. Hän edustaa Englannin Valioliigassa pelaavaa Leicester Cityä.

Ricardo edusti kotimaassaan Vitória Guimarãesia ja Portoa. Hän pelasi Vitóriassa 30 Primeira Ligan ottelua kausilla 2011–2013. Hän teki Portugalin cupin loppuottelussa 2013 voittomaalin Vitórian kukistaessa Benfican maalein 2–1. Portossa hän pelasi kaikkiaan 46 liigaottelua, joissa teki neljä maalia. Hän oli voittamassa liigamestaruutta kaudella 2017–2018. Kaudet 2015–2017 hän pelasi lainalla Ranskan Ligue 1:ssä pelaavassa Nicessä. Kesällä 2018 hän siirtyi englantilaisseura Leicester Cityyn. Kahdella ensimmäisellä Leicester-kaudellaan hän pelasi yhteensä 63 liigaottelua, joissa teki viisi ja syötti yhdeksän maalia. Hän oli kymmenen kuukautta kentiltä sivussa saatuaan eturistisidevamman maaliskuussa 2020. Kaudella 2020–2021 hän pelasi 15 valioliigaottelua sekä kaksi ottleua Leicesterin voittamassa FA Cupissa.

Ricardo pelasi Portugalin A-maajoukkueessa ensimmäisen kerran marraskuussa 2015 ystävyysotteluissa Venäjää ja Luxemburgia vastaan. Seuraavat maaottelunsa hän pelasi marraskuussa 2017 Saudi-Arabiaa vastaan ja ensi kerran avauskokoonpanossa toukokuussa 2018 Tunisiaa vastaan. MM-kilpailuissa 2018 hän pelasi kokonaan tappiollisen neljännesvälieräottelun Uruguayta vastaan. Kuudennen maaottelunsa hän pelasi 30 Primeira Ligan ottelua kausilla 2011–2013. marraskuussa 2019 EM-karsinnassa Liettuaa vastaan ja seitsemännen maaottelunsa kolme päivää myöhemmin EM-karsinnassa Luxemburgia vastaan.

Lähteet 

Portugalilaiset jalkapalloilijat
Vuonna 1993 syntyneet
Elävät henkilöt
Mäkihyppy talviolympialaisissa 1956

Vuoden 1956 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Kilpailupaikkana oli  Cortina d'Ampezzon Trampolino Olimpico.

Olympiakultaa saavutti Suomen Antti Hyvärinen ennen maanmistään Aulis Kallakorpea. Pronssia saavutti Saksojen yhteisjoukkueen Harry Glaß. Kerta oli ensimmäinen, kun norjalaishyppääjä ei voittanut mäkihypyn olympiakultaa.

Osallistujat
Kilpailuun osallistui 51 hyppääjää 16 maasta. Neuvostoliitto osallistui ensimmäistä kertaa olympialaisten mäkihyppyyn.

Lopputulokset

Lähteet

Talviolympialaiset 1956
Mäkihyppy olympialaisissa
Italian mäkihyppy
Hangon Makaronitehdas

Hangon Makaronitehdas on suomalainen, Restelin omistama tuorepastaravintolaketju. 

Yritys aloitti toimintansa vuonna 2010 Hangon Itäsatamassa toimivana kesäravintolana. Vuonna 2016 avattiin ympärivuotiset ravintolat Vantaan kauppakeskus Jumboon ja Espoon kauppakeskus Isoon Omenaan. Vuonna 2018 avattiin ravintola myös Helsingin Kalasataman uuteen kauppakeskus Rediin. Syksyllä 2019 avattiin ravintola Espoon Tapiolassa sijaitsevaan kauppakeskus Ainoaan.

Hangon Makaronitehtaan pasta on paikan päällä italialaisesta durumvehnästä ja suomalaisista luomukananmunista valmistettua tuorepastaa ilman lisä- tai säilöntäaineita. Samoin kaikki kastikkeet ovat paikan päällä tuoreena valmistettuja ilman lisä- ja säilöntäaineita. Asiakkaat voivat seurata kokkien työskentelyä ravintolasaliin avautuvassa keittiössä.

Makaronitehtaan hallituksen jäsenet ovat: Heikki Kovanen (pj), Perttu Pölönen, Ami Hasan ja Merja Rahkola-Toivanen (tj).

Tunnustuksia Suomesta ja ulkomailta:

2016 Makaronitehdas voitti kansallisen Kasvu Open Start Again sarjan.
2019 Makaronitehdas Oy valittiin kansainvälisen Financial Times (FT) 1000 Fastest Growing Companies in Europe listalle.
2020 Makaronitehtaan toimitusjohtaja Merja Rahkola-Toivanen valittiin arvostetussa kansainvälisessä, Stevie Awardsissa Yhdysvalloissa, Female Entrepreneur of The Year 2020 (Vuoden Naisyrittäjäksi). 
2020 Samaisessa arvostetussa kilpailussa Makaronitehdas voitti kultaa sarjassa Consumer Services.

Toinen Juha Toivasen ja Merja Rahkola-Toivasen perustama ravintolaketju on pizzoihin keskittynyt Classic Pizza Restaurant.

Vuonna 2022 Restel osti Hangon Makaronitehdas ja Classic Pizza -ravintolaketjut, joihin kuului yhteensä 23 ravintolaa. Ne työllistivät yhteensä 150 työntekijää 12 paikkakunnalla ja niiden liikevaihto 2019 ennen koronapandemiaa oli noin 15 miljoonaa euroa.

Lähteet

Aiheesta muualla
Hangon Makaronitehtaan kotisivut
https://kasvuopen.fi/blogi/sparraaja-luo-parhaimmillaan-elinikaisia-suhteita-kasvuyrittajien-kanssa/
https://www.editorhelsinki.fi/artikkeli/kuuntele-sydantasi-ja-ole-sitkea/
https://www.dna.fi/yrityksille/blogi/-/blogs/pizzayrittajan-kasvuneuvo-palkkaa-ainakin-yksi-betonibuutsi
https://www.youtube.com/watch?v=76DKn15nbSc
https://www.youtube.com/watch?v=u4UDND8pqvw&list=PLxZrTaLFgyEIWXb_Z1EsoPM2WlcxitIdD&index=10
https://kasvuopen.fi/uutiset/potentiaalisimmat-kasvajat-classic-pizza-restaurant-ja-opti-automation/ 

Suomalaiset ravintolaketjut
Suomalaiset perheyritykset
Italialaiset ravintolat
Pasta
Etnonyymi

Etnonyymi (kreikan sanoista ἔθνος, éthnos, 'kansakunta' ja ὄνομα, ónoma, 'nimi') on nimi, jolla viitataan tiettyyn etniseen ryhmään, kuten kansaan tai heimoon. Etnonyymit voidaan jakaa kahteen kategoriaan: eksonyymeihin (nimiin, jossa ulkopuolinen ihmisryhmä on nimennyt etnisen ryhmän) ja autonyymeihin tai endonyymeihin (itsemääritetty: etninen ryhmä itse on luonut nimen ja käyttää sitä).

Esimerkiksi saksalaiset ovat Saksan hallitseva etninen ryhmä. Etnonyymi saksalaiset on eksonyymi, koska kyseisellä suomenkielisellä ilmaisulla viitataan saksalaisten etniseen ryhmään vain Suomessa. Eksonyymi on myös englanninkielisten ilmaisu the Germans, joka juontuu latinasta. Autonyymi puolestaan olisi saksalaisten itsensä käyttämä die Deutschen. Muita esimerkkejä saksalaisiin viittaavista eurooppalaisten kielten ilmaisuista ovat ranskan Allemands, italian tedeschi, ruotsin tyskar ja puolan Niemcy.

Muutokset ajan myötä 
Etnonyymit voivat muuttaa luonnettaan ajan myötä: alun alkujaan sosiaalisesti hyväksyttäviä nimistä voidaan myöhemmin pitää loukkaavina. Esimerkiksi ilmaisua mustalaiset on ennen käytetty viittaamaan romaneihin. Myös afroamerikkalaisista käytettävät etnonyymit ovat kokeneet muutoksen: mahdollisten negatiivissävytteisten tai loukkaavien ilmaisujen sijasta nykyään suositaan eksonyymiä afroamerikkalainen tai afrikkalais-amerikkalainen. Esimerkiksi neekeri-sanan loukkaavuutta perustellaan sillä, että sitä on historiallisesti käytetty negatiivisesti leimaavissa konteksteissa neutraalien sijaan. Sanalla on viitattu muun muassa ”ihmisryhmään, joka on tyypillisesti kuvattu tyhminä alkuasukkaina, huvittavina luonnonlapsina tai julmina pakanoina.” Ilmaisu liittyy vahvasti myös hierarkkiseen rotuajatteluun.

Lähteet 

Nimet
Etniset ryhmät
Kantee

Kantee on sukunimi, joka on muun muassa seuraavilla suomalaisilla henkilöillä:

Kevin Kantee (s. 1984), jääkiekkoilija
Lauri Kantee (s. 1925–2002), tekniikan tohtori ja Maanmittaushallituksen pääjohtaja
Ville Kantee (s. 1978), mäkihyppääjä ja mäkihyppyvalmentaja
Brune Poirson

Brune Poirson (s. 1. syyskuuta 1982 Washington, D.C., Yhdysvallat) on ranskalainen poliitikko. Hänet valittiin kansanedustajaksi Ranskan kansalliskokoukseen Vauclusen kolmannesta piiristä vuoden 2017 parlamenttivaaleissa. 21. kesäkuuta 2017 lähtien hän on toiminut ekologisen ja solidaarisen siirtymän ministerin valtiosihteerinä.

Aiheesta muualla
 Vaalikampanjan sivusto  

Vuonna 1982 syntyneet
Ranskalaiset poliitikot
Valtiosihteerit
Elävät henkilöt
Ganweriwala

Ganweriwala (Ganweriwal, Ganeriwala) oli suuri Indus-sivilisaatioon kuulunut kaupunki Pohjois-Pakistanin Punjabin alueella. Se sijaitsee Bahawalpurin piirikunnassa  lähellä Derawarin linnaketta. Paikan ala oli 81,5 hehtaaria. Ganweriwala oli sittemmin kuivuneen Ghaggar-Hakra-joen varrella. Seutu on nykyään Cholistanin aavikkoa.  Paikka oli yhtä kaukana Mohenjo-Darosta ja Harappasta.

Indus-kulttuuri
Tavio

Tavio on sukunimi, joka on muun muassa seuraavilla suomalaisilla henkilöillä:

Markus Tavio (1911–1978), arkkitehti
Ville Tavio (s. 1984), kansanedustaja (perussuomalaiset).
GP3 Italian Grand Prix 2017

GP3 Italian Grand Prix 2017 oli GP3-kauden 2017 kuudes osakilpailu, joka ajettiin 2.–3. syyskuuta Monzan moottoriradalla Italiassa.

Aika-ajo 
Aika-ajosessio peruutettiin sateen vuoksi, ja näin ollen harjoitusten tulokset määrittivät lähtöjärjestyksen. Nirei Fukuzumi otti uransa ensimmäisen GP3-paalupaikan. Toiseen ruutuun ajoi George Russell, kolmanteen Anthoine Hubert ja neljänteen Jack Aitken. Kilpailun voitti ART Grand Prix’n George Russell. Toinen kilpailu peruttiin, koska sade siirsi ensimmäisen kilpailun ajankohtaa seuraavalle päivälle.

Katso myös 
 Italian Grand Prix 2017
 Formula 2 Italian Grand Prix 2017

Lähteet 

GP3-kausi 2017
GP3 Italian Grand Prix
DIALux

DIALux on valaistussuunnittelussa käytettävä kokonaisvaltainen tietokoneohjelmisto. Gui ohjelmistolla voidaan luoda numeeristen tulosten lisäksi näkymiä siitä miltä eri valaistukset näyttäisivät oikeasti.

DIAlux on freeware-ohjelmisto.

Aiheesta muualla 
 Lighting design software DIALux
DIALux download

Tietokoneavusteinen suunnittelu
Valaistus
Mannerheim-solki

Mannerheim-solki on Suomen Partiolaisten ansiomerkki. Se nimettiin perustajansa Carl Gustaf Emil Mannerheimin mukaan, ja sen on suunnitellut Akseli Gallen-Kallela.

II luokan Mannerheim-solki voidaan myöntää 17-19-vuotiaalle partiolaiselle, joka on toiminut partiotehtävissä erityisen ansiokkaasti ja on sitoutunut partion arvoihin sekä partio- että muussakin toiminnassaan. I luokan Mannerheim-solki voidaan myöntää toiminnassaan erityisesti aatteellisesti kunnostautuneelle, enintään 23-vuotiaalle partiolaiselle.

Mannerheim sai ajatuksen Mannerheim-soljen perustamisesta tavattuaan virkamatkojensa aikana useita partiolaisia vuosina 1918–1919 ollessaan valtionhoitajana.

Lähteet

Aiheesta muualla
Mannerheim-solki PartioWikissä
Luettelo I luokan Mannerheim-soljen saaneista (PartioWiki)
Luettelo II luokan Mannerheim-soljen saaneista (PartioWiki)

Partio Suomessa
Ansiomerkit
Carl Gustaf Emil Mannerheim
Pakolaisurheilijat kesäolympialaisissa 2016

Pakolaisurheilijoiden joukkue osallistui Rio de Janeiron kesäolympialaisiin vuonna 2016. Sitä edusti kymmenen urheilijaa kolmessa lajissa: yleisurheilussa, uinnissa ja judossa. Kansainvälinen olympiakomitea loi joukkueen suojatakseen pakolaisurheilijoita kriiseiltä. Joukkueen lipunkantajana avajaisissa toimi Etelä-Sudanista lähtöisin oleva juoksija Rose Lokonyen ja päättäjäisissä puolestaan judoka Popole Msenga.

Lähteet

Aiheesta muualla 

Valtiot kesäolympialaisissa 2016
Pakolaisurheilijat olympialaisissa

Pakolaisurheilijat olympialaisissa koostuu itsenäisistä olympiaurheilijoista, jotka ovat pakolaisia.

Olympiaurheilu maittain
Porjuksen piiri

Porjuksen piiri () sijaitsee Jokimukan kunnassa Ruotsissa. Sen väkiluku on .

Lähteet

Aiheesta muualla
 

Ruotsin piirit
Jokimukan kunta
Jetblack

Jetblack on suomalaisen black metal -yhtye Barathrumin EP, joka julkaistiin vuonna 1997 levymerkillä Frozen Lands, rajoitettuna 666 kappaleen painoksena.

Kappaleet 
A-puoli
 

B-puoli

Kokoonpano 
 Demonos Sova – bassokitara, laulu
 Sulphur – kitara
 Pimeä – rummut

Lähteet 

Vuoden 1997 EP:t
Barathrumin albumit
Korpilompolon piiri

Korpilompolon piiri () sijaitsee Pajalan kunnassa Ruotsissa. Sen väkiluku on . Korpilompolon kylä kuuluu Korpilompolon piiriin.

Lähteet

Aiheesta muualla
 

Ruotsin piirit
Pajalan kunta
Unholy Conspiracy

Unholy Conspiracy on suomalaisten black metal -yhtyeiden Barathrumin ja Epäkristuksen split-albumi, joka julkaistiin vuonna 2010 levymerkillä Primitive Reaction.

Kappaleet

A-puoli 
Barathrum

B-puoli 
Epäkristus

Kokoonpanot

Barathrum 
 Demonos Sova – laulu
 Raakalainen – kitara
 Anathemalignant – kitara
 Nuklear Tormentörr – basso
 G'thaur – basso, taustalaulu
 Agathon Frosteus – rummut

Epäkristus 
 Vitutor – laulu, kitara
 Violator – basso
 Vomitor – rummut

Lähteet 

Vuoden 2014 albumit
Barathrumin albumit
Jättimesiangervo

Jättimesiangervo eli jättiangervo (Filipendula kamtschatica) on niittymesiangervoa muistuttava monivuotinen ruusukasvilaji, jota käytetään koristekasvina.

Ulkonäkö 
Jättimesiangervo kasvaa niittymesiangervoon verrattuna korkeammaksi ja sen kukat ovat hieman suuremmat. Jättimesiangervon pysty, jäykkä varsi kasvaa 1–2(–3) metriä korkeaksi. Tyvilehdissä on hyvin suuri päätölehdykkä, usein viisiliuskainen. Lehdet ovat alapinnalta tiheästi harmaan huopakarvaiset. Latvakukinto on tyypiltään kerrannaishuiskilo. Kukat ovat viisi millimetriä leveät, valkoiset tai punaiset. Hedelmänä on kierteinen pähkylä.

Levinneisyys 
Jättimesiangervo kasvaa luonnonvaraisena Koillis-Aasiassa: Venäjän Kaukoidässä (Sahalin, Kuriilit, Kamtšatkan niemimaa) ja Japanissa. Se kasvaa niityillä ja jokivarsilla.

Lähteet 

Angervot
Kaukasiankirahvinkukka

Kaukasiankirahvinkukka, myös kaukasiankirahvikukka, (Cephalaria gigantea) on monivuotinen isokokoinen ruohokasvi, jota käytetään koristekasvina.

Ulkonäkö 
Kaukasiankirahvinkukka kasvaa 80–200 senttimetriä korkeaksi. Varsi on pystykasvuinen ja runsaasti haarova. Lehdet ovat syvään pariliuskaiset tai parilehdykkäiset, lehdykkäpareja on 4–6. Latvakukinto on tyypiltään purtojuurikasveille tunnusomainen mykerö. Se on puolipallomainen, vaaleankeltakukkainen, teriö on neliliuskainen, kooltaan 15–20 millimetriä, reunakukkien teriö on muita kukkia suurempi. Verhiö on maljamainen, myötäkarvainen.

Levinneisyys 
Kaukasiankirahvinkukka esiintyy luonnonvaraisena Kaukasiassa. Laji on viljelykarkulaisena harvinainen Pohjoismaissa, sitä esiintyy karkulaisena Ruotsin ja Norjan eteläosassa, Suomessa satunnaisesti.

Lähteet 

Kuusamakasvit
Valtikkanauhus

Valtikkanauhus (Ligularia przewalskii) on monivuotinen helonauhuksiin eli nauhuksiin kuuluva laji, jota käytetään koristekasvina. Se on kotoisin Kiinasta.

Ulkonäkö 
Valtikkanauhus kasvattaa juurirönsyjä, joilla muodostaa kasvustoja. Sen kukintovarsi kasvaa 150 senttimetrin korkeudelle ja lehdystö 70 cm korkeudelle. Lehdet ovat tummanvihreät ja syvään liuskoittuneet, tyypillisesti nauhusten lehtilapa on herttamaisen ehyt, mutta myös huiskunauhuksella (Sinacalia tangutica) on samankaltaisesti liuskoittuneet lehdet. Latvakukinto, mykeröstö, on erittäin pitkä ja kapea, mykeröt ovat keltakukkaiset. Laji kukkii moniin nauhuksiin verrattuna aikaisin, jo heinäkuun puolivälistä alkaen.

Valtikkanauhus saattaa risteytyä aurinkonauhuksen (Ligularia stenocephala) kanssa.

Lähteet 

Helonauhukset
Måløy

Måløy on satamakaupunki Norjassa. Se on Vågsøyn kunnan keskustaajama Sognin ja Fjordanen läänissä Länsi-Norjassa. Se on ollut kaupunki vuodesta 1997. Måløyssa oli 3 245 asukasta vuoden 2016 alussa.

Lähteet

Norjan kaupungit
Vågsøy
Oona Tikkaoja

Oona Tikkaoja (s. 1976) on suomalainen kuvanveistäjä. Hän on valmistunut kuvataiteilijaksi Turun piirustuskoulusta vuonna 2000 ja taiteen maisteriksi Lapin yliopistosta vuonna 2002.


Teoksia julkisissa taidekokoelmissa 
Tikkaojan julkisia teoksia ovat muun muassa:
 Piiloleikki, 2011, Turku. – Kolmekymmentä pientä lasten tekemää pronssipatsasta Aurajoen länsirannalla.
 Unelma, 2012, Helsinki. – Siirrettävä taideteos.
 Helix, 2017, Espoo. – Espoon sairaalan taidetta.
 Piiloleikki, 2019, Taalintehdas, Kemiönsaari, yhdessä Outi Linnosuon ja työryhmän kanssa, pronssisia pienoisveistoksia Taalintehtaan ruukkikylässä

Teoskuvia

Lähteet 

Suomalaiset kuvanveistäjät
Vuonna 1976 syntyneet
Elävät henkilöt
HMS Endeavour

HMS Endeavour oli parkkilaiva, joka tuli tunnetuksi brittiläisen tutkimusmatkailija James Cookin ensimmäisestä maailmanympärysmatkasta 1768–1771. Pituudeltaan laiva oli 30 metrin mittainen.

Historia
Alus aloitti uransa vuonna 1764 rahtilaivana nimeltä Earl of Pembroke. Britannian laivasto osti sen vuonna 1768 ja kastoi sen HMS Endeavouriksi. Kapteeni James Cook käytti laivaa ensimmäisellä maailmanympärysmatkallaan 1768–1771. Laiva oli juuri sellainen matalasyväyksinen alus, koljari, jota tarvittaisiin matalien rannikkoalueiden kartoittamiseen. Alus soveltui pitkään merimatkaan hyvin, sillä vaikka se oli hidas, se oli turvallinen ja sen kantavuus oli suuri. Cookin matka olikin ensimmäinen tutkimusmatka, jolle valittua alusta ei ollut suunniteltu sodankäynnin vaan kantavuuden perusteella.

Cookin matkan jälkeen laiva myytiin vuonna 1775 laivanvarustajalle, joka vaihtoi laivalle nimeksi Lord Sandwich 2 ja vuokrasi sen Britannian laivastolle seuraavana vuonna.

Laivan myöhemmistä kohtaloista ei ollut tietoa, ennen kuin vuonna 1998 yhdysvaltalainen meriarkeologi Kathy Abbass osoitti arkistolähteiden perusteella, että Yhdysvaltojen itärannikolla sijaitsevan Newportin edustalle vuonna 1778 upotettu Lord Sandwich on sama alus kuin Endeavour. Brittilaivasto oli upottanut sen 12 muun aluksen ohella haittaamaan vihollisalusten kulkua. Vuonna 2016 tutkijat kertoivat, että alus on mahdollisesti löytynyt Newportin satamalahden pohjasta. Vuonna 2018 rhodeislandilaiset tutkijat tarkensivat, että alus makaa todennäköisimmin Goat Island -saaren edustalla.

Lähteet

Aiheesta muualla 

Tutkimusalukset
Kuninkaallisen laivaston sotalaivat
Viinijärven seurakunta

Viinijärven seurakunta oli Liperin kunnan alueella alueella vuosina 1959–1995 toiminut evankelis-luterilainen seurakunta.

Seurakunta itsenäistyi Liperin seurakunnasta, mutta oli yhteistaloudessa sen kanssa. Seurakunta käsitti Liperin kunnan pohjoisosat ja sen tärkeimpiä taajamia olivat Viinijärvi ja Ylämylly. Seurakunnan pinta-ala oli 420 km2 ja sen jäsenmäärä oli 1960-luvun lopulla noin 5000 jäsentä. Seurakunnan ensimmäisenä kirkkoherrana toimi Jaakko Turunen. Seurakunnalla ehti olla yhteensä kolme kirkkoherraa, joista pitkäaikaisin oli  rovasti Pertti Juvonen (1973–1995).

Viinijärven kirkko oli myös Viinijärven seurakunnan pääkirkko. Ylämyllyn taajamaan oli rakennettu seurakuntatalo 1970-luvulla. Seurakunta liitettiin takaisin Liperin seurakuntaan talousvaikeuksien takia vuonna 1995.

Lähteet 

Kuopion hiippakunnan seurakunnat
Suomen entiset evankelis-luterilaiset seurakunnat
Tetradekaani

Tetradekaani eli n-tetradekaani (C14H30) on 14-hiilinen suoraketjuinen alkaani. Se on normaaliolosuhteissa olomuodoltaan  kiinteää ainetta. Huoneenlämmössä yhdiste on väritöntä veteen liukenematonta nestettä. Liukenee  hiilitetrakloridiin, dietyylieetteriin ja alkoholiin. Tetradekaanin rakennekaava on CH3(CH2)12CH3, moolimassa 198,39 g/mol, sulamispiste 6 °C, kiehumispiste 254 °C, tiheys 0,764 g/cm3 (vesi = 1,0 g/cm3), leimahduspiste 100 °C (c.c.),  itsesyttymislämpötila 200 °C, taitekerroin 1,428 - 1,43  ja CAS-numero 629-59-4. 

Tetradekaania esiintyy useiden kasvien tuoksuissa.

Aiheesta muualla 
Alén, Raimo: Kokoelma orgaanisia yhdisteitä: Ominaisuudet ja käyttökohteet, s. 16. Helsinki: Consalen Consulting, 2009. ISBN 978-952-92-5627-3.
PubChem: Tetradecane 
Human Metabolome Database (HMDB): Tetradecane 
ChemBlink: Tetradecane 
Dr. Duke's Phytochemical and Ethnobotanical Databases: N-Tetradecane 
Pherobase: Floral Compound - 14Hy 

Alkaanit
Mestarien liigan loppuottelu 2018

Mestarien liigan loppuottelu 2018 oli Euroopan seurajalkapalloilun korkeimman kilpailun, Mestarien liigan kauden 2017–2018 viimeinen ottelu, joka oli järjestykseltään Mestarien liigan 26. ja Euroopan parhaiden seurajoukkueiden kesken pelattavan jalkapallocupin 63:s. Ottelu pelattiin Kiovan olympiastadionilla, Ukrainassa 26. toukokuuta 2018 espanjalaisen Real Madridin ja englantilaisen Liverpoolin välillä. Loppuottelu oli Real Madridille kolmas perättäinen, kun Liverpool oli edellisen kerran pelannut finaalissa kaudella 2006–2007.

Stadion
Kiovan olympiastadion valittiin loppuottelun pelipaikaksi 15. syyskuuta 2016.

Tie loppuotteluun

Huomio: Kaikissa tuloksissa on ilmoitettu loppuotteluun selvinneen joukkueen maalimäärä ensin.

Ottelu

Katso myös 
 Eurooppa-liigan loppuottelu 2018
 UEFA Super Cup 2018

Lähteet

Aiheesta muualla 

 UEFA Champions League (virallinen sivusto) 
 2018 UEFA Champions League final: Kyiv 

Jalkapallosarjojen kausi 2017–2018/2018
Mestarien liigan loppuottelut
Ukrainan jalkapallo
Kiovan urheilu
Ukrainan urheilutapahtumat
Singaporen Grand Prix 2017

Singaporen Grand Prix 2017 (virallisesti 2017 Formula 1 Singapore Airlines Singapore Grand Prix) oli Formula 1 -kauden  14. osakilpailu, joka ajettiin 17. syyskuuta Singaporen katuradalla Singaporessa.

Paalupaikalle ajoi Ferrarin Sebastian Vettel ajalla 1.39,491. Osakilpailussa oli määrä ajaa 61 kierrosta, mutta kahden tunnin aikarajan johdosta kierroksia ajettiin vain 58. Kilpailun voitti Mercedeksen Lewis Hamilton.

Viikonlopun aikataulu ja sää

Aika-ajot

Tulokset

Kilpailu 
Heti kilpailun alussa, jo ennen ensimmäistä mutkaa, Ferrarin Sebastian Vettel ja Kimi Räikkönen sekä Red Bullin Max Verstappen kolaroivat keskenään. Räikkösen auto liukui ensimmäiseen mutkaan ja osui uudelleen Verstappenin autoon, joka osui myös McLarenin Fernando Alonson autoon. Räikkösen ja Verstappenin autot jäivät mutkan turva-alueelle, kun taas Vettel pystyi jatkamaan muutaman mutkan verran, ennen kuin tämän autosta kolarivaurioista johtuen vuotanut jäähdytinneste sai tämän pyörähtämään seinää päin. Alonso jatkoi kilpailua muutaman kierroksen, mutta joutui lopulta keskeyttämään kolarista saatujen vaurioiden takia.

Tulokset

Muuta 
 Ensimmäistä kertaa sitten 2015 Meksikon GP:n molemmat Ferrari -tallin kuljettajat keskeyttivät.
 Lewis Hamiltonin 60. voitto.

Sijoitukset kilpailun jälkeen

Huom!: Vain viiden parhaan sijoitukset sisällytetty.

Lähteet

Aiheesta muualla 
 Singaporen GP 2017 - F1-ruutu

Singaporen Grand Prix
Osakilpailut Formula 1 -kaudella 2017
Anton Hietalahti

Anton Hietalahti (s. 2006) on suomalainen lapsinäyttelijä. Anton näyttelee Pikku-Augustin roolin Helsingin Kaupunginteatterin Myrskyluodon Maija -musikaalissa, joka sai ensi-iltansa elokuussa 2017.

Näyttelijädebyyttinsä Anton teki vuonna 2015 Matti Ijäksen ohjaamassa lyhytelokuvassa Hyvää Joulua. Vapaa-ajallaan Anton miekkailee, soittaa saksofonia ja pelaa jalkapalloa.

Lähteet

Vuonna 2006 syntyneet
Suomalaiset lapsinäyttelijät
Elävät henkilöt
Työläisneuvosto

Työläisneuvosto on ansiontyönään toisen palveluksessa työtä tekevien henkilöiden järjestämä päättävä tai neuvoa-antava elin. Niitä kehittyi ensi alkuun Pietarissa ja Torinossa ensimmäisen maailmansodan aikoihin ja niiden pyrkimyksenä oli vaihtelevilla keinoilla tuoda suoraa demokratiaa työpaikoille.

Idea työläisten itsehallinnosta sai jalansijaa etenkin Jugoslaviassa, jossa alettiin kokeilla Neuvostoliiton reaalisosialismista erkanevia muotoja 1952 alkaen, joita voidaan luokitella kolmeen eri vaiheeseen. Tämä oli osasyynä 1950-luvulla tapahtuneeseen välirikkoon Neuvostoliiton ja Jugoslavian välillä. Tunnetuimmaksi työläisneuvostoja käyttäneistä järjestelmistä jäi markkinasosialismi, jota käytettiin 1963–1973.

Tässä järjestelmässä pankkeja, sairaaloita ja muita järjestöjä oli tarkoitus johtaa työväenneuvosto. Käytännössä kuinka paljon työntekijöillä oli vaikutusvaltaa vaihteli suuresti yrityksestä toiseen. Tavallisilla työntekijöillä ei useimmiten ollut kannustimia puuttua muihin asioihin kuin palkkaamiseen, irtisanomisiin ja etuisuuksiin. Kaiken kaikkiaan työntekijöiltä usein puuttui tarpeellinen aika ja tietoperusta liiketaloudellisten päätösten tekemiseen.

Jugoslavian työläisneuvostot kiinnittivät huomiota Unkarissa ja muissa maissa. Unkarissa pyrittiin reformoimaan sosialismia 1950-luvulla ja tällöin otettiin käyttöön myös työläisneuvostot. Ne pyrkivät saamaan itselleen poliittista valtaa kun taas poliittinen johto halusi rajata niiden toimintaa pelkästään talouteen ja tuotantoon. Neuvostojoukkojen interventio 1956 tukahdutti kaikki uudistuspyrkimykset ja marraskuussa 1957 työläisneuvostot lakkautettiin asetuksella.

Suomen sisällissodan aikana punaisten kansanedustuslaitoksena toimi työväen pääneuvosto.

Lähteet

Aiheesta muualla 
 
 
 

Työoikeus
Hyvinkään kaupunginmuseo

Hyvinkään kaupunginmuseo hallinnoi kahta museota. Valvillan tehdasmuseo on Hyvinkään villatehtaalla sijaitseva museo, joka esittelee villatehtaan historiaa. Hyvinkään kaupunginmuseon vaihtuvat näyttelyt sijaitsevat Museokeskus Taikan tiloissa (Hämeenkatu 3D)  yhdessä kaupungin taidemuseon kanssa. Museo kulttuurihistoriallinen museo, joka esittelee Hyvinkään ja hyvinkääläisten historiaa.  Museon arkistopalvelut palvelevat erikseen sovittaessa villatehtaalla.

Tehdasmuseo on avoinna kesä-heinäkuussa maanantaista perjantaisin. Muina aikoina museo on avoinna sopimuksen mukaan. 

Vuonna 2022 Hyvinkään kaupunginmuseo muutti Hyvinkään taidemuseon yhteyteen Jussintorille kaupungin keskustaan. Ne muodostavat yhdessä Museokeskus Taikan. Museon aukioloajat vaihtelevat näyttelystä riippuen.

Lähteet 

Kaupunginmuseo
Kaupunginmuseo
Redfoo

Stefan Kendal Gordy (s. 3. syyskuuta 1975 Los Angeles, Kalifornia, Yhdysvallat), tunnetaan julkisuudessa nimellä Redfoo, on yhdysvaltalainen DJ, laulaja ja tanssija. 
Vuonna 2006 hän perusti LMFAO -ryhmän, Party Rock Anthem ja Sexy and I Know It. Redfoo on Berry Gordyn nuorin poika. Hänen äidin isä suomalainen.

Diskografia

Albumit
 Trave (1993)
 Balance Beam 1997
 Party Rock (2009)
 Sorry for Party Rocking (2011)
 Party Rock Mansion (2016)

Singlet 
 "Back in the Day" (1993)
 "I'm in Miami Bitch" (2008)
 "La La La" (2009)
 "Shots" (mukana Lil Jon) (2009)
 "Yes" (2010)
 "Party Rock Anthem" (mukana Lauren Bennett & GoonRock) (2011)
 "Champagne Showers" (mukana Natalia Kills) (2011)
 "Sexy and I Know It" (2011)
 "Sorry for Party Rocking" (2012)
 "Bring Out the Bottles" (2012)
 "I'll Award You with My Body" (2012)
 "Let's Get Ridiculous" (2013)
 "New Thang" (2014)
 "Where the Sun Goes" (2015)
 "Juice Wiggle" (2015)
 "Booty Man" (2016)
 "Party Train" (2016)
 "Brand New Day" (2017)
 "Sock It To Ya" (2017)
 "Everything I Need" (mukana VINAI) (2018)

Lähteet

Aiheesta muualla 

Yhdysvaltalaiset DJ:t
Elävät henkilöt
Vuonna 1975 syntyneet
Yhdysvaltalaiset laulajat
Yhdysvaltalaiset tanssijat